Įgyvendintomis rekomendacijomis auditoriai pripažino 911 (91 %) visų (1 004) tuo laikotarpiu paskelbtų rekomendacijų. Tai reiškia, kad ,VAT nuomone, vidutiniškai 9 % rekomendacijų dar negali būti laikomos tinkamai įgyvendintomis ir, atitinkamai, po pažangos stebėjimo audito jos nebuvo pripažintos įgyvendintomis. Palyginti su ankstesniais metais tokių rekomendacijų skaičius išaugo 5 %. Tai aiškinama tuo, kad 2015 m. antrąjį pusmetį VAT atliko keletą pažangos stebėjimo auditų, kurie taip pat apėmė rekomendacijų, kurias audituojamas subjektas nelaikė esant parengtomis peržiūrai, įgyvendinimo būklės peržiūrą. Dauguma šių rekomendacijų buvo VAS rekomendacijos, kurių būklę VAT, pasinaudodama galimybe, įvertino tuo pat metu, kaip ir kitas per tą patį auditą tikrinamas rekomendacijas, kurias audituojamasis subjektas laikė parengtomis peržiūrai. Be to, VAT, atsižvelgdama į metinių veiklos ataskaitų (MVA) procesą, siekdama pateikti generaliniams direktoratams naujausią informaciją apie padėtį rengiant MVA ataskaitas, įvertino pažangą, padarytą dėl konkrečių, tiesiogiai su patikinimo stiprinimo procesu susijusių rekomendacijų. Tai yra naujas, palyginti su ankstesniais metais, požiūris.

4.1.1.1.Strateginis planavimas ir programavimas

Strateginio planavimo ir programavimo srityje Komisija įgyvendina griežtą veiklos rezultatų planą, pagrįstą 1)generalinių direktoratų ir tarnybų bendrųjų ir konkrečių tikslų, kurie yra pagrįsti Komisijos politinėmis gairėmis, ex-ante nustatymu jų valdymo planuose, 2) reguliariu veiklos rezultatų rodiklių vertinimu ir stebėsena, 3) informavimu apie pasiekimus savo metinėse veiklos ataskaitose. Atsvara šioms institucijų lygmens decentralizuotoms pareigoms – generalinio sekretoriato ir Biudžeto generalinio direktorato veikla: jie rengia bendrą sistemą, koordinuoja darbą ir teikia rekomendacijas bei paramą. VAT nustatė, kad būtina dėti daugiau pastangų institucijų ir decentralizuotu lygmeniu siekiant dar labiau pagerinti poauditinės priežiūros rodiklių kokybę: per tą laiką centrinės tarnybos išsamiai patikrino strateginio planavimo ir programavimo ciklą ir, be kita ko, 2015 m. lapkričio mėn. parengė naujus nurodymus dėl planavimo dokumentų. VAT pažangos stebėjimo audito dar neatliko. (žr. TDD 1 dalies 1.2 skirsnį).

Šiomis aplinkybėmis Finansinio stabilumo, finansinių paslaugų ir kapitalo rinkų sąjungos generalinio direktorato (FISMA) vadovybės prašymu VAT taip pat atliko konsultavimo užduotį, po kurios buvo parengtos kelios rekomendacijos ir pasiūlymai dėl generalinio direktorato strateginio ir metinio valdymo plano ir, bendresne prasme, siekiant pereiti prie labiau veiklos rezultatais grindžiamos kultūros. (žr. TDD 1 dalies 7.5 skirsnį).

4.1.1.2.Kova su sukčiavimu

Kovos su sukčiavimu srityje VAT nustatė, kad visi audituoti generaliniai direktoratai ir tarnybos parengė ir veiksmingai įgyvendino, atsižvelgdami į OLAF toje srityje suteiktas rekomendacijas, kovos su sukčiavimu strategiją. Tačiau siekiant veiksmingesnės kovos su sukčiavimu strategijos, būtina atlikti daugiau patobulinimų institucijų ir veiklos lygmenimis. VAT rekomendavo stiprinti institucijų kovos su sukčiavimu sistemą ir gaires ir pereiti nuo atskirų aukšto lygio vertinimų prie koordinuoto užduoties, numatytos strateginio planavimo ir programavimo cikle, vykdymo, o kovos su sukčiavimu veiksmus veiksmingai integruoti į generalinių direktoratų ir tarnybų integruotas vidaus kontrolės sistemas. Be to, VAT nuomone, ad hoc veiksmai yra būtini siekiant išspręsti klausimus dėl Tarptautinio bendradarbiavimo ir vystymosi generalinio direktorato teisės aktais nustatytų auditų statuso ir siekiant sugriežtinti Mokslinių tyrimų vykdomosios įstaigos (REA) COFUND projektų kontrolę. (žr. TDD 1 dalies 1.3 skirsnį).

4.1.1.3.IT saugumas

IT srityje, atsižvelgiant į nuolat besikeičiančią grėsmę, kuri gali paveikti Komisijos saugomos ir tvarkomos informacijos konfidencialumą, vientisumą ir galimybę ja naudotis, veiksmingas IT saugumo užtikrinimas yra didžiausias uždavinys. Pastaraisiais metais VAT atliekant auditą šioje srityje buvo nustatyta keletas sisteminių ir pasikartojančių trūkumų, kurie buvo apibendrinti rekomendacijų rašte, skirtame institucijų tarnyboms, atsakingoms už IT saugumą. Nepaisant to, kad veiklos lygmeniu darbuotojai yra tvirtai įsipareigoję ir techniniu požiūriu kompetentingi, VAT nustatė, kad Komisijai reikia veiksmingiau vykdyti informacijos saugumo priežiūrą. (žr. TDD 1 dalies 9.2 skirsnį).

Atlikus Konkurencijos (COMP) generalinio direktorato informacinių technologijų administravimo vietos lygmens auditą, buvo patvirtintos kelios IT augumo problemos ir nustatytos kitos su IT finansavimu, veiklos ir IT suderinimu, projektų ir kokybės valdymu susijusios problemos. (žr. TDD 1 dalies 9.1 skirsnį).

4.1.1.4.Bendras paramos centras mokslinių tyrimų (verslo procesų, IT priemonių, valdymo) srityje

Generalinių direktoratų ir tarnybų mokslinių tyrimų srityje bendras paramos centras yra atsakingas už bendrus veiklos procesus ir teikia informacijos technologijų, teisines, audito, informacijos ir duomenų tvarkymo paslaugas. Be to, centralizavus techninės priežiūros paslaugas buvo tikimasi, kad veiksmingumas padidės, sumažėjus sąnaudoms ir darbuotojų skaičiui, taip pat racionalizavus procesus ir procedūras. Dar ankstyvame centro veiklos etape VAT atlikus auditą nustatyta, kad gerai pavyko suderinti ir supaprastinti veiklos procesą ir IT priemones, o tai davė naudos ES lėšų gavėjams (ribotas laikas, per kurį skiriama dotacija, sumažinta administracinė našta), nors kai kurie trūkumai išlieka, visų pirma, valdymo struktūroje. (žr. TDD 1 dalies 4.7 skirsnį).

4.1.1.5.Žmogiškieji ištekliai

Žmogiškųjų išteklių srityje VAT nustatė, kad nedarbingumo dėl ligos lygis Komisijoje yra stabilus, tačiau vidutinis lygis yra daug aukštesnis biuruose (Infrastruktūros ir logistikos biure Briuselyje (OIB), Infrastruktūros ir logistikos biure Liukemburge (OIL), Individualių išmokų administravimo ir mokėjimo biure (PMO)). Nedarbingumo dėl ligos lygis turi būti valdomas veiklos ir institucijų lygmeniu (Žmogiškųjų išteklių ir saugumo (HR) generalinio direktorato). Abiem lygmenimis vadovai yra gerai informuoti apie nedarbingumo dėl ligos lygį ir yra visapusiškai įsipareigoję jį valdyti savo atsakomybės srityse. Vis dėlto būtina imtis tolesnių veiksmų abiem lygmenimis siekiant pagerinti nedarbingumo dėl ligos lygio nustatymą, stebėseną ir ataskaitų apie jį teikimą, nedarbingumo dėl ligos lygio etaloninio lygio nustatymą ir medicinos tarnybos atliekamą nedarbingumo dėl ligos atvejų patikrinimą. (žr. TDD 1 dalies 1.1 skirsnį).

Kita 2015 m. nagrinėta žmogiškųjų išteklių sritis – žinių valdymo procesas Konkurencijos generaliniame direktorate: VAT nustatė, kad įdiegtos žinių rinkimo, saugojimo ir dalijimosi sistemos yra iš esmės veiksmingos ir efektyvios ir jomis Konkurencijos generalinio direktorato darbuotojai gali tinkamai pasiremti užtikrindami užtikrindami aukštos kokybės ir nuoseklų bylų nagrinėjimą. (žr. TDD 1 dalies 7.4 skirsnį).

4.1.2.Veiklos rezultatai panaudojant biudžeto asignavimus veiklai

4.1.2.1.Tiesioginis valdymas

Atlikus kelis auditus tiesiogiai valdomų lėšų srityje buvo nustatyta, kad generalinių direktoratų ir tarnybų vadovybė ir kontrolės sistemos yra parengtos įgyvendinti išlaidų programų, už kurias jie yra atsakingi (programos „Horizontas 2020“, vartotojų ir sveikatos programos, programos LIFE, MVĮ skirtos priemonės, Europos infrastruktūros tinklų priemonės), biudžetą. Kai kuriais auditais buvo, visų pirma, siekiama nustatyti, ar dotacijų valdymo proceso struktūra yra tinkama, o kitais – tikrinamas konkrečioms programoms įdiegtų valdymo ir kontrolės sistemų efektyvumas ir veiksmingumas. Apskritai, VAT auditų metu nustatyta, kad audituoti generaliniai direktoratai ir tarnybos (CONNECT ir RTD generaliniai direktoratai, CHAFEA ir ERCEA) yra įdiegę veiksmingus ir efektyviu dotacijų valdymo procesus. Tačiau CHAFEA ir EASME buvo nustatyta didelių šalintinų trūkumų, susijusių su dotacijų valdymo procedūromis. Kai kurios vykdomosios įstaigos, visų pirma Konkurencingumo ir inovacijų vykdomoji įstaiga (EASME) ir Transeuropinio transporto tinklo vykdomoji įstaiga (INEA), susidūrė su dideliais sunkumais siekdamos tinkamai valdyti įvairių joms pavestų įgyvendinti išlaidų programų įgyvendinimą. Ypač didelį susirūpinimą kelia trūkumai, pastebėti įvairių EASME ir INEA valdomų programų kontrolės strategijos ir patikinimo stiprinimo procesai. (žr. TDD 1 dalies 2.5 skirsnį (CHAFEA), 4.1 skirsnį (CONNECT GD), 4.8 skirsnį (RTD GD), 4.10 skirsnį (EASME), 4.11 skirsnį (ERCEA), 4.12 skirsnį (INEA)).

4.1.2.2.Netiesioginis valdymas

(a)Išorės veiksmų grupė (ES patikos fondai)

Išorės veiksmų generalinių direktoratų grupėje (DEVCO GD ir NEAR GD) buvo atliktas ES patikos fondų struktūros ir įgyvendinimo auditas. Padaryta išvada, kad, nors pirmiesiems patikos fondams pavyko pritraukti nedidelį skaičių donorų ir pagerinti fondų veiklos matomumą, reikia labiau stengtis visapusiškai pasinaudoti šiuo finansavimo mechanizmu siekiant pašalinti sudėtingas veiklos ir finansines problemas, su kuriomis susiduriama įgyvendinant projektus krizių apimtoje ir pažeidžiamoje aplinkoje. Visų pirma, turėtų būti sugriežtinti valdymo procesai ir patikos fondų veiklos rezultatų valdymas. (žr. TDD 1 dalies 5.1 skirsnį).

(b)Įvairių valdymo metodų derinimas: Programa „Erasmus“ + (Švietimo ir kultūros generalinis direktoratas (EAC) ir Švietimo, garso ir vaizdo bei kultūros vykdomoji įstaiga (EACEA)) ir Europos kaimynystės priemonė (ENI) / Pasirengimo narystei pagalbos priemonė (PNPP) (Kaimynystės politikos ir plėtros derybų (NEAR) generalinis direktoratas)